Diari Oficial de la Generalitat Valenciana


Sumari del DOGV 6383, del 25-10-2010 (2010/11455)

Informació pública de l'expedient d'ocupació directa de terrenys dotacionals destinats a equipament educatiu cultural i jardins i vials colindant al Sector PP-A.
-----------------------------------------------------------------------------------------------------------------------------------------------------------------

### Dades del document

Número de DOGV
:   6383

Data del DOGV
:   25-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11786


Data del document
:   07-10-2010

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia
    * pla d'urbanisme
    * administració local

Informació pública de l'expedient d'ocupació directa de terrenys dotacionals destinats a equipament educatiu cultural i jardins i vials colindant al Sector PP-A. [2010/11503]  
Per resolució de l'Alcaldia número 2216/2010, d'11 d'octubre, s'ha adoptat l'acord següent:  
«Vist que la comissió informativa de la Comissió Territorial d'Urbanisme en la sessió celebrada el 2 de juny de 2005 va acordar aprovar provisionalment l'homologació modificativa del Sector A d'Aldaia tramitada per l'Ajuntament d'Aldaia, aprovat definitivament per Resolució del director de Planificació i Ordenació Territorial de data 17 de març de 2006.  
Atés que el pla parcial del sector A es va aprovar definitivament el 6 de juny de 2006 per acord plenari de l'Ajuntament d'Aldaia, el qual fou publicat en el Butlletí Oficial de la Província de València de 3 de novembre de 2006, i que té plena vigència l'acord aprovatori des d'aquesta publicació.  
Atés que l'increment de població en edat escolar dels últims anys ha provocat que siga necessària la construcció de nous centres escolars a Aldaia. Amb aquest motiu l'Ajuntament d'Aldaia ha sol·licitat de la Conselleria competent de la Generalitat Valenciana la construcció d'un centre escolar i aquesta, al seu torn, s'ha dirigit a l'Ajuntament d'Aldaia sol·licitant els terrenys necessaris.  
Atés que per aquest motiu és convenient que les reserves per a sòl escolar s'obtinguen per al domini públic. Així mateix cal obtindre el sòl dotacional de viari i zona verda perimetral al sòl escolar ja que, per a la posada en servei, és necessari comprometre la urbanització de l'entorn.  
Vist el projecte d'ocupació directa dels terrenys dotacionals destinats a equipament educatiu cultural i jardins i vials confrontants en el Sector PP-A redactat pel serveis tècnics municipals.  
Vist l'informe jurídic emés pels serveis jurídics d'urbanisme sobre l' ocupació directa esmentada.  
Per tot això, aquesta Alcaldia, resol:  
Primer. Determinar el procediment d'ocupació directa per a l'obtenció dels terrenys necessaris per a l'execució de l'equipament educatiu cultural i jardins i vials confrontants al Sector A d'Aldaia.  
Segon. Exposar al públic aquest projecte d'ocupació directa dels terrenys dotacionals destinats a equipament educatiu cultural i jardins i vials confrontants al sector PP-A redactat pels serveis tècnics municipals.  
Aquest document estarà sotmés a informació pública pel termini d'un mes, i contindrà la relació de propietaris, béns i drets afectats per aquest, així com la determinació de l'àmbit urbanístic en el qual ha de materialitzar-se la reserva d'aprofitament equivalent a la superfície objecte d'ocupació.  
Tercer. Traslladar aquest acord als titulars de drets inscrits en el registre de la propietat.  
Quart. Notificar l'inici del procediment al registre de la propietat i sol·licitar d'aquest el certificat de domini i càrregues de les finques afectades i la pràctica dels assentaments que corresponguen.  
Cinqué. Que es done compte d'aquest acord a la Junta de Govern Local en la primera sessió que se celebre.  
Sisé. Publicar aquest acord juntament amb la relació de terrenys a ocupar que s'adjunta com a annex I en el Diari Oficial de la Comunitat Valenciana.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Aldaia, 7 d'octubre de 2010.- L'alcaldessa: Desemparats Navarro i Prosper.  
